**Ενημέρωση Νομοθεσίας 2**

Υπάρχουν δύο σχετικές εγκύκλιοι για το παραπάνω θέμα.

Η μία επεξηγεί τον Ν. 4024/2011, ενώ η δεύτερη επεξηγεί τον επόμενο μισθολογικό νόμο: 4354/2015.

Ας τις δούμε πιο αναλυτικά και μετά να προχωρήσουμε βαθύτερα στην ερμηνεία τους:

1η Εγκύκλιος:

Στο υπ’ Αριθμ. πρωτ. οικ. 2/784000/0022/14-11-2011 έγγραφο του Γενικού Λογιστηρίου του Κράτους, Γενική Δ/νση Μισθών, Διεύθυνση: 22η Μισθολογίου (ΑΔΑ: 4574Η-8ΜΘ), διαβάζουμε σχετικά:

**Επί του άρθρου 18 «Επίδομα θέσης ευθύνης»:**

(ν. 4024/2011 «Συνταξιοδοτικές ρυθμίσεις - ενιαίο μισθολόγιο-βαθμολόγιο εργασιακή εφεδρία και άλλες διατάξεις εφαρμογής του μεσοπρόθεσμου πλαισίου δημοσιονομικής στρατηγικής 2012-2015» (ΦΕΚ Α΄).

1.- Με το άρθρο αυτό προβλέπεται η καταβολή επιδόματος θέσης ευθύνης, στους προϊσταμένους οργανικών μονάδων οποιουδήποτε επιπέδου για όσο χρόνο ασκούν τα καθήκοντά τους, οριζόμενο κατά βαθμίδα θέσης, ως εξής:

Α.- Προϊστάμενοι Διοίκησης

i.- Προϊστάμενοι Γενικών Διευθύνσεων Διοίκησης, εννιακόσια ευρώ (900 €).

ii.- Προϊστάμενοι Διευθύνσεων Διοίκησης, τετρακόσια ευρώ (400 €).

iii.- Προϊστάμενοι Τμημάτων Διοίκησης, διακόσια πενήντα ευρώ (250 €).

iv.- Προϊστάμενοι Παιδικών Σταθμών, εκατό ευρώ (100 €).

Β.- Προϊστάμενοι εκπαίδευσης

α) Περιφερειακοί Διευθυντές εννιακόσια ευρώ (900 €).

β) Προϊστάμενοι Διευθύνσεων Πρωτοβάθμιας και Δευτεροβάθμιας Εκπαίδευσης πεντακόσια πενήντα ευρώ (550 €).

γ) Προϊστάμενοι Επιστημονικής και Παιδαγωγικής Καθοδήγησης των Περιφερειακών Δ/νσεων Εκπαίδευσης, τετρακόσια πενήντα ευρώ (€ 450).

δ) Σχολικοί Σύμβουλοι προσχολικής αγωγής, δημοτικής εκπαίδευσης, ειδικής αγωγής και δευτεροβάθμιας εκπαίδευσης, τετρακόσια ευρώ (€ 400).

ε) Διευθυντές Ενιαίων Λυκείων, Επαγγελματικών Λυκείων, ΚΕ.Δ.Δ.Υ, Ε.Ε.Ε.Ε.Κ. και Προϊστάμενοι Γραφείων Πρωτοβάθμιας και Δευτεροβάθμιας Εκπαίδευσης τριακόσια ευρώ (300 €) και εφόσον τα σχολεία διαθέτουν τουλάχιστον έξι (6) τμήματα, τριακόσια πενήντα ευρώ (350 €),

στ) Διευθυντές Γυμνασίων, Επαγγελματικών Σχολών, Σχολείων Δεύτερης Ευκαιρίας (ΣΔΕ), Δημοσίων ΙΕΚ, Τετραθέσιων και άνω Δημοτικών Σχολείων και Σχολικών Εργαστηριακών Κέντρων, διακόσια πενήντα ευρώ (€ 250) και εφόσον τα σχολεία διαθέτουν τουλάχιστον εννέα (9) τμήματα τριακόσια ευρώ (€ 300). 11 ΑΔΑ: 4574Η-8ΜΘ

ζ) Υποδιευθυντές Σχολικών Μονάδων και Σχολικών Εργαστηριακών Κέντρων, Υπεύθυνοι Τομέων Σχολικών Εργαστηριακών Κέντρων και Προϊστάμενοι Τμημάτων Εκπαιδευτικών Θεμάτων των Διευθύνσεων Πρωτοβάθμιας και Δευτεροβάθμιας Εκπαίδευσης και Υπεύθυνοι Κέντρων Περιβαλλοντικής Εκπαίδευσης, εκατόν πενήντα ευρώ (€ 150).

η) Προϊστάμενοι Μονοθέσιων, Διθέσιων και Τριθέσιων Δημοτικών Σχολείων και Νηπιαγωγείων εκατό ευρώ (€ 100).

2.- Το επίδομα αυτό καταβάλλεται για όσο χρόνο το εν λόγω προσωπικό ασκεί τα συγκεκριμένα καθήκοντα και με μόνη εξαίρεση την περίπτωση προσωρινής απουσίας του δικαιούχου από τα καθήκοντά του αυτά, για οποιαδήποτε αιτία (αναρρωτική άδεια, αιμοδοτική κ.λ.π.) αλλά όχι πέρα των δύο (2) μηνών συνολικά για κάθε έτος.

3.- Στην περίπτωση νόμιμης αναπλήρωσης προϊσταμένου, σύμφωνα με τις ισχύουσες διατάξεις το επίδομα της αντίστοιχης βαθμίδας καταβάλλεται, μετά την πάροδο δύο μηνών, στον αναπληρωτή της θέσης αυτής. Ειδικότερα, στην περίπτωση κένωσης ή σύστασης θέσης προϊσταμένου οργανικής μονάδος το ως άνω επίδομα καταβάλλεται στο νόμιμο αναπληρωτή, από την έναρξη της αναπλήρωσης χωρίς περιορισμό για όσο χρόνο διαρκεί η αναπλήρωση.

4.- Στις περιπτώσεις που προϊστάμενοι εκτελούν καθήκοντα σε δύο βαθμίδες θέσης, καταβάλλεται μόνο το επίδομα που αντιστοιχεί στην ανώτερη βαθμίδα.

2η Εγκύκλιος:

Στο υπ’ Αριθμ. πρωτ. οικ. 2/1015/ΔΕΠ/5-1-2016 έγγραφο του Γενικού Λογιστηρίου του Κράτους, Γενική Δ/νση Δημοσιονομικής Πολιτικής και Προϋπολογισμού, Δ/νση Εισοδηματικής Πολιτικής (ΑΔΑ: ΨΑΕΦΗ-ΠΟ7), διαβάζουμε σχετικά:

Επί του άρθρου 16

Επίδομα Θέσης Ευθύνης

Με τις διατάξεις της παρ. 1 προβλέπεται η καταβολή επιδόματος θέσης ευθύνης στους προϊσταμένους οργανικών μονάδων, οι οποίες προβλέπονται από τους οικείους οργανισμούς των υπηρεσιών. Το συγκεκριμένο επίδομα καταβάλλεται μόνο για όσο χρόνο οι εν λόγω υπάλληλοι ασκούν τα συγκεκριμένα καθήκοντα. Το μηνιαίο επίδομα θέσης ευθύνης ορίζεται, κατά βαθμίδα….

**Επεξηγήσεις:**

1) Με την παράγραφο 1, επί του άρθρου 18, της παραπάνω εγκυκλίου, προκύπτει το ερώτημα:

Αφού καταβάλλεται στους προϊσταμένους οργανικών μονάδων οποιουδήποτε επιπέδου του Δημοσίου,

γιατί να μη καταβάλλεται και στους ΟΕΒ, που ήδη ανήκουν στο Δημόσιο;

Γιατί να υπάρχει εξαίρεση δηλαδή; Από πού προκύπτει αυτή η εξαίρεση που αναφέρει το παραπάνω έγγραφο του Υπουργείου Οικονομικών.

Δεν είναι οι εργαζόμενοι έναντι του νόμου;

2) Στο **Άρθρο 31, Παράγραφος 1α, της** Εγκυκλίου με αριθμ. πρωτ: ΕΓΔΕΚΟ 2073/18-11-2011 ‘‘Αλλαγές και περιορισμοί που τίθενται στις μισθολογικές απολαβές του ευρύτερου δημόσιου τομέα (Εφαρμογή των διατάξεων του άρθρου 31 του ν. 4024/2011 (ΦΕΚ 226/Α΄) «Συνταξιοδοτικές ρυθμίσεις, ενιαίο μισθολόγιο - βαθμολόγιο, εργασιακή εφεδρεία και άλλες διατάξεις εφαρμογής του μεσοπρόθεσμου πλαισίου δημοσιονομικής στρατηγικής 2012-2015»’’,

οριοθετείται το πεδίο εφαρμογής του άρθρου 31 του ως άνω νόμου (ν. 4024/2011 - νέο Μισθολόγιο-Βαθμολόγιο), στο οποίο περιλαμβάνονται τα ΝΠΙΔ που ανήκουν στο κράτος ή σε ΝΠΔΔ ή σε ΟΤΑ κατά την έννοια της επίτευξης κρατικού ή δημόσιου ή αυτοδιοικητικού σκοπού, εποπτείας, διορισμού και ελέγχου της πλειοψηφίας της διοίκησής τους, συμπεριλαμβανομένων των **γενικών και Τοπικών Οργανισμών Εγγείων Βελτιώσεων**, ή επιχορηγούνται τακτικά, σύμφωνα με τις κείμενες διατάξεις, από πόρους των ως άνω φορέων κατά 50% τουλάχιστον της ετήσιου προϋπολογισμού τους, καθώς και οι δημόσιες επιχειρήσεις, οργανισμοί και ανώνυμες εταιρείες που υπάγονται στο κεφάλαιο Α΄ του Ν. 3429/2005, όπως έχει τροποποιηθεί και ισχύει.

Όλο το παραπάνω άρθρο έχει ως εξής:

Άρθρο 31

Παράγραφος 1α

Στην παράγραφο αυτή οριοθετείται το πεδίο εφαρμογής του άρθρου 31 του ως άνω νόμου, στο οποίο περιλαμβάνονται τα ΝΠΙΔ που ανήκουν στο κράτος ή σε ΝΠΔΔ ή σε ΟΤΑ κατά την έννοια της επίτευξης κρατικού ή δημόσιου ή αυτοδιοικητικού σκοπού, εποπτείας, διορισμού και ελέγχου της πλειοψηφίας της διοίκησής τους, συμπεριλαμβανομένων των γενικών και Τοπικών Οργανισμών Εγγείων Βελτιώσεων, ή επιχορηγούνται τακτικά, σύμφωνα με τις κείμενες διατάξεις, από πόρους των ως άνω φορέων κατά 50% τουλάχιστον του ετήσιου προϋπολογισμού τους, καθώς και οι δημόσιες επιχειρήσεις, οργανισμοί και ανώνυμες εταιρείες που υπάγονται στο κεφάλαιο Α΄ του Ν. 3429/2005, όπως έχει τροποποιηθεί και ισχύει.

Ρητά εξαιρείται από το σύνολο των διατάξεων του άρθρου αυτού το Ταμείο Αξιοποίησης Ιδιωτικής Περιουσίας του Δημοσίου, το Ταμείο Χρηματοπιστωτικής Σταθερότητας, καθώς και το καλλιτεχνικό προσωπικό της Εθνικής Λυρικής Σκηνής (ΕΛΣ), της Κρατικής Ορχήστρας Αθηνών (ΚΟΑ), της Κρατικής Ορχήστρας Θεσσαλονίκης (ΚΟΘ), του Εθνικού Θεάτρου (ΕΘ), του Κρατικού Θεάτρου Βορείου Ελλάδος (ΚΘΒΕ) και της Ορχήστρας της Λυρικής Σκηνής.

Επομένως η μισθοδοσία και όλα όσα αφορούν αυτήν βάσει του παραπάνω νόμου, συμπεριλαμβάνουν και τους ΟΕΒ.

Από πού προκύπτει η εξαίρεση των ΟΕΒ από τον παραπάνω μισθοδοτικό νόμο, ο οποίος νόμος περιλαμβάνει και όλα τα επιδόματά του;

Στις εξαιρέσεις ο παραπάνω νόμος αναφέρει ονομαστικά αυτές.

Δεν είναι οι εργαζόμενοι έναντι του νόμου;

3) Το Επίδομα αυτό λέγεται «Επίδομα Θέσης Ευθύνης» και δεν λέγεται «Επίδομα Θέσης Ευθύνης Μη Αυτοτελών Οργανισμών ή Μη Θέσεων στους ΟΕΒ κ.λπ.», **επειδή η προτεραιότητά του ως Επίδομα είναι η ευθύνη που έχει ο εργαζόμενος**. Επομένως δίνεται σε όλους τους προϊσταμένους που έχουν οριστεί υπεύθυνοι Θέσης για την οργανική τους μονάδα ή Τμήμα.

Από τα παραπάνω δεν προκύπτει κάποια διάκριση στους Προϊσταμένους.

Για τους προϊσταμένους αυτούς το άρθρο 18 προβλέπει το επίδομα θέσης, επειδή αυτοί οι υπάλληλοι εκτελούν την εργασία τους με θέση ευ­θύνης, όπως ορίζει ο νόμος 4024/2011.

4) **Οι μισθοί και τα επιδόματα του τακτικού προσωπικού ορίζονται τα προβλεπόμενα αντίστοιχα από το εκάστοτε ισχύον μισθολόγιο των τακτικών Δημοσίων Υπαλλήλων του Υπουργείου Αγροτικής Ανάπτυξης και Τροφίμων**, ….

Όπου δεν υπάρχει αντιστοιχία κλάδου και ειδικότητας το Διοικητικό Συμβούλιο με απόφαση του καθορίζει τις προβλεπόμενες από την Εργα­τική Νομοθεσία ή τις περισσότερο συγγενείς.

**Άρθρο 30ο**

**Αποδοχές και αποζημιώσεις προσωπικού.**

1.- Οι τακτικοί υπάλληλοι του Οργανισμού αμείβονται με μηνιαίο μι­σθό που καταβάλλεται στο τέλος κάθε δεδουλευμένου μηνός. Στο τέλος του πρώτου 15/νθήμερου κάθε μήνα επιτρέπεται η χορήγηση προκατα­βολής ίσης προς το μισό των καθαρών αποδοχών του μηνιαίου μισθού. Η αξίωση του υπαλλήλου επί των αποδοχών αρχίζει από την ανάληψη της υπηρεσίας και παύει με τη λύση της υπαλληλικής σχέσης.

2.- Οι κατά κλάδο, ειδικότητα και μισθολογικό κλιμάκιο μισθοί, επι­δόματα και λοιπές αποδοχές ορίζονται τα προβλεπόμενα αντίστοιχα, από το εκάστοτε ισχύον μισθολόγιο των τακτικών Δημοσίων Υπαλλήλων του Υπουργείου Αγροτικής Ανάπτυξης και Τροφίμων, εκτός αν οι προβλεπό­μενες από ομοιοεπαγγελματικές συλλογικές συμβάσεις ή αποφάσεις διαιτησίας αποδοχές είναι ανώτερες του δημοσιοϋπαλληλικού μισθολογίου.

Όπου δεν υπάρχει αντιστοιχία κλάδου και ειδικότητας το Διοικητικό Συμβούλιο με απόφαση του καθορίζει τις προβλεπόμενες από την Εργα­τική Νομοθεσία ή τις περισσότερο συγγενείς.

3.- Οποιαδήποτε μεταβολή στο μισθολόγιο των Τακτικών υπαλλήλων του Υπουργείου Αγροτικής Ανάπτυξης και Τροφίμων θα έχει άμεση εφαρμογή και στους Τακτικούς Υπαλλήλους του Οργανισμού, καταρ­γούμενης κάθε διάταξης του παρόντος Κανονισμού που έρχεται σε αντί­θεση με τις νέες ρυθμίσεις.

Επομένως, το Υπουργείο Αγροτικής Ανάπτυξης και Τροφίμων νόμιμα επιτρέπει στους υπαλλήλους των ΟΕΒ να παίρνουν τα ίδια επιδόματα με αυτά του Υπουργείου Αγροτικής Ανάπτυξης & Τροφίμων.

**5α) Για να πάρει κανείς το Επίδομα Θέσης Ευθύνης, πρέπει να υπάρχει κενή Οργανική θέση, η οποία προκύπτει από τον Εσωτερικό Κανονισμό Λειτουργίας & Κατάστασης Προσωπικού. Εκεί ορίζονται και τα προσόντα**.

Στο υπ’ Αριθμ. πρωτ. οικ. 2/1015/ΔΕΠ/5-1-2016 έγγραφο του Γενικού Λογιστηρίου του Κράτους, Γενική Δ/νση Δημοσιονομικής Πολιτικής και Προϋπολογισμού, Δ/νση Εισοδηματικής Πολιτικής (ΑΔΑ: ΨΑΕΦΗ-ΠΟ7), διαβάζουμε σχετικά:

«Με τις διατάξεις της παρ. 1 προβλέπεται η καταβολή επιδόματος θέσης ευθύνης στους προϊσταμένους οργανικών μονάδων, οι οποίες προβλέπονται από τους οικείους οργανισμούς των υπηρεσιών…».

Επομένως, πρέπει οπωσδήποτε να έχουμε την διάρθρωση του ΟΕΒ σε οργανικές μονάδες ή Τμήματα.

Πρέπει επομένως να γίνει τροποποίηση στον Εσωτερικό Κανονισμό Κατάστασης και Λειτουργίας Προσωπικού (ΕΚΛΚΠ ή πρώην ΚΕΥ).

Τέτοιο δείγμα ακολουθεί πιο κάτω, σε επόμενο αρχείο-έγγραφο.

**5β) Στο Άρθρο 22ο «Ανάθεση περισσότερων καθηκόντων», του ΕΚΛΚΠ** αναφέρονται το εξής:

**Άρθρο 22ο**

**Ανάθεση περισσότέρων καθηκόντων.**

1.- Με απόφαση του Διοικητικού Συμβουλίου είναι δυνατή η ανάθεση στο προσωπικό του Οργανισμού καθηκόντων περισσοτέρων των προβλεπόμενων από τον παρόντα Κανονισμό εφόσον τούτο το επι­βάλλουν οι ανάγκες του Οργανισμού.

2.- Κατά τον ίδιο τρόπο είναι δυνατή η ανάθεση σε υπηρετούντες υπαλλήλους εν όλω ή εν μέρει αρμοδιοτήτων άλλης κενής οργανικής θέ­σης εφόσον τούτο θεωρείται απαραίτητο για την εύρυθμη λειτουργία του Οργανισμού και με την προϋπόθεση ότι οι προς μεταφορά αρμοδιότητες εμπίπτουν στον κύκλο των γνώσεων και ικανοτήτων του υπαλλήλου.

3.- Με απόφαση του Διοικητικού Συμβουλίου είναι δυνατή υπ’ ευ­θύνη του η ανάθεση καθηκόντων ταμία σε τακτικό υπάλληλο του Οργανι­σμού ο οποίος στην περίπτωση αυτή ασκεί τα εν λόγω καθήκοντα πα­ράλληλα με τα κύρια καθήκοντα της Οργανικής του θέση.

Με άλλα λόγια, το Διοικητικό Συμβούλιο νόμιμα μπορεί να αναθέσει αρμοδιότητες σε υπαλλήλους κενής οργανικής θέσης.

**6) Υπάρχουν εγκρίσεις από τις Περιφερειακές Υπηρεσίες Εγγείων Βελτιώσεων που χορηγούν αυτό το επίδομα σε όσους έχουν τις νόμιμες Αποφάσεις.**

Βλέπε σχετικά και την συνημμένη πιο κάτω, σε επόμενο αρχείο-έγγραφο.

Από πού λοιπόν αποδεικνύεται ότι δεν χορηγείται στους ΟΕΒ, το παραπάνω επίδομα όπως αναφέρει το αριθμ. πρωτ. 2/112335/27-12-2013 έγγραφο του Γενικού Λογιστηρίου του Κράτους (Γενική Διεύθυνση Μισθών, Δ/νση: 22η Μισθολογίου);

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Ανακεφαλαίωση με ερωτήσεις:**

**ι΄. Ποιες είναι οι προϋποθέσεις για να πάρει ένας υπάλληλος στον ΟΕΒ το Επίδομα Θέσης Ευθύνης;**

**ιι΄. Μπορεί να πάρει το Επίδομα αυτό ένας εποχιακός που είναι υπεύθυνος, π.χ. Ηλεκτρολόγος στα αντλιοστάσια του ΟΕΒ;**

**Απάντηση:**

**Α) Για το υποερώτημα ι΄.**

Οι προϋποθέσεις για να πάρει ένας υπάλληλος το Επίδομα Θέσης Ευθύνης, είναι οι εξής:

1) Απόφαση Διοικητικού Συμβουλίου για: α) Ένταξη του υπαλλήλου στο ν. 4024/2011 (ενιαίο μισθολόγιο-βαθμολόγιο) και β) Απόφαση χορή­γησης του παραπάνω επιδόματος στον υπάλληλο [μπορεί στην ίδια από­φαση του Δ.Σ. να συμπεριληφθούν και οι δύο παραπάνω περιπτώσεις].

2) Απόφαση της γενικής συνέλευσης για την έγκριση χορήγησης του παραπάνω επιδόματος Θέσης Ευθύνης στον υπάλληλο.

3) Απόφαση Δ.Σ. και Γενικής Συνέλευσης για διάρθρωση ΟΕΒ σε Τμήματα.

Χωρίς να υπάρχουν Τμήματα ή Τμήμα δεν μπορεί να υπάρξει και προϊστάμενος Τμήματος, με άλλα λόγια χωρίς να γίνει η ρητή και σαφής Διάρθρωση Τμημάτων στον ΟΕΒ δεν υπάρχει η προϋπόθεση για να χο­ρηγηθεί το επίδομα στον Προϊστάμενο Τμήματος, που είναι εδώ το συ­γκεκριμένο Επίδομα Θέσης Ευθύνης.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Β) Για το υποερώτημα ιι΄.**

Με τις παραπάνω τροποποιήσεις που κάναμε, ήδη συμπεριλάβαμε και το εποχιακό Προσωπικό, για το οποίο το Δ.Σ, θέλει να το συμπεριλάβει να πληρωθεί το Επίδομα Θέσης Ευθύνης, π.χ. για κάποιον υπεύθυνο ηλεκτρολόγο. Για τον σκοπό αυτό προβλέψαμε την θέση προϊσταμένου του ανάλογου τμήματος. Θα χρειαστούν όμως και οι σχετικές αποφάσεις έγκρισής του από το Δ.Σ. και από την Γενική Συνέλευση, όπως γίνεται και με το μόνιμο υπάλληλο.

Βλέπε σχετικά στα συνημμένα έγραφα.

Αν δεν θέλει το Δ.Σ, να εντάξει εποχιακό προσωπικό στο επίδομα Θέσης Ευθύνης, απαλείφουμε την παραπάνω προσθήκη στο άρθρο 15 του ΕΚΛΚΠ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Σημαντικές Σημειώσεις:

1) Οι απαντήσεις που στέλνουμε, αναφέρονται και παραπέμπουν στον ΕΚΛΚΠ (Εσωτερικό Κανονισμό Λειτουργίας και Κατάστασης Προσω­πικού) [πρώην ΚΕΥ], έναν νέου τύπου Κανονισμό, σύμφωνα με το σχέ­διο του Υπουργείου Αγροτικής Ανάπτυξης & Τροφίμων. Παρόλα αυτά όμως, με την εφαρμογή του ν.4024/2011 έχουν επέλθει κι εκεί νέα δεδο­μένα.

Εμείς όμως θα επικεντρωθούμε σε ό,τι αφορά την χορήγηση του Επι­δόματος Θέσης Ευθύνης, ώστε να είμαστε νόμιμοι.

Αυτόν τον παραπάνω ΕΚΛΚΠ τον έχουμε ήδη στην Ιστοσελίδα μας, στο γράμμα Κ. Είναι ο νέος Κανονισμός (σε παρένθεση στην Ιστοσελίδα μας γράφει «παλιός ΚΕΥ» είναι δηλαδή ο παλιός ΚΕΥ).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*